
viditatea si Cumpătarea sunt două atitudini care, 
fiind antitetice în forma și în fondul lor, se combat 
reciproc de la începutul veacurilor și mileniilor. 


Este evident că Aviditatea corespunde Egoului ani- 
malic, iar Cumpătarea, Esentei sau embrionului de Suflet 
pe care-l posedă specia umană. 


Aviditatea este sora Avaritiei și verișoara Vanităţii. Orice 
avid este avar și vanitos. Nu trebuie să omitem faptul că 
Aviditatea este mișcată de dorința de acumulare pentru a 
ajunge la ostentatiile și elucubraţiile sale. La aceasta tre- 
buie să adăugăm că frica zilei de mâine, de viitor, provocată 
de Eu ne împinge să fim avizi, inselati de falsa idee că «dacă 
se întâmplă ceva..., cel puțin nu vom ajunge în stradă». 


Cumpătarea este o virtute care se susține pe baza logică 
conform căreia, pentru a trăi, avem nevoie doar de pâine, 
haine și adăpost. Toate celelalte fac parte din vanitatea 
umană. Cumpătarea este sora Simplitátii. În timp ce Avi- 
ditatea crede doar în ea însăși, Cumpătarea are încredere 
certă și profundă în faptul că Tatăl tuturor luminilor «ni- 
ciodată nu ne va abandona», cât timp ne vom menține în 
modul corect de a simţi, modul corect de a gândi și modul 
corect de a acţiona... 


Avizii întotdeauna își vor justifica râvna lor de a acumula 
bunuri materiale în mii de moduri, și chiar vor fi capabili de 
a elabora citate filosofice lăudând acumularea de bogății. 
Așadar, pentru aceasta, mari puteri din lumea noastră s-au 
erijat în flagelul multor popoare, prin intermediul stran- 
gulării economice pe care unii au făcut-o asupra celorlalți. 
Aceasta s-a numit uneori «progres» și chiar «civilizație», 
însă cruda realitate ne face pe toți să vedem că, în timp 
ce unii șarlatani intelectuali au jefuit bogăţiile naturale de 


pe multe latitudini, alte națiuni se află în pragul pieirii din 
cauza foamei și dezolării. 


Aviditatea în Centrul Intelectual întotdeauna face calcule și 
proiecte. Astfel, de exemplu, Aviditatea în minte întotdeau- 
na ne împinge să jucăm la loterie cu scopul de a câștiga pre- 
miul cel mare, de a pune stăpânire pe tot felul de bunuri, 
pentru a cheltui în dreapta și-n stânga etc. etc. 


Cumpătarea este un echivalent la un adevărat socialism, 
acesta din urmă înțeles ca <împărțirea echitabilă» a resurse- 
lor Mamei Natură și a oricărui tip de mijloace tehnologice, 
care să le permită tuturor ființelor umane să aibă o calitate 
de viaţă echitabilă și demnă, fără distincţie de rasă, crez, 
limbă și culoare. 


Aviditatea în Centrul Intelectual devine colectivă atunci 
când ne lăsăm inselati de ceea ce numim în prezent «publi- 
citate». Publicitatea ne lansează momeala numită «procesul 
lui mai mult». Prin acest proces întotdeauna vrem mai mulți 
bani, mai multe bijuterii, mai multe titluri, mai multe me- 
dalii, mai multă frumuseţe, mai multi mușchi, mai multe fe- 
mei, mai multi bărbați, mai multe plăceri, mai multă glorie 
si un șir nesfârșit de avaritii ce derivă din aceasta. 


Cumpătarea este austeră și vrea doar ceea ce într-adevăr 
are nevoie. Dacă Aviditatea trăiește întotdeauna adău- 
gând lucruri la viaţa noastră, Cumpătarea ne va face să re- 
nuntám, treptat, cu fiecare zi mai mult, la tot ceea ce în 
fond se transformă în balast și împiedică ușoara relationare 
dintre toate ființele umane. 


Aviditatea în Centrul Emotional nu vrea doar să pună mâna 
pe bunurile materiale, ci își întinde brațul, încercând să 
apuce de asemenea bunurile spirituale sau intangibile. In 


acest fel, se lăcomesc virtuțile sfinților, Cerul Îngerilor, pu- 
terile Initiatilor etc. etc. etc. 


Unele biserici, din cauză că au căzut în Aviditate, au ajuns să 
lăcomească la viaţa materială a unor persoane si de aceea, 
în schimbul unor mari averi donate de rudele acestora din 
urmă, le-au pus pe altare odată ce au decedat. Așa lucrează 
Aviditatea, și cel mai rău este că acţionează întotdeauna, 
în mod aparent, având cele mai bune intenţii. De curând 
am citit comunicatul pe care-l făcea o importantă biseri- 
că credincioșilor săi la nivel mondial, în care se spunea: 
«Toti aceia care-l urmăresc pe liderul nostru în turul său 
prin Brazilia, prin Twitter sau alte reţele sociale, vor primi 
ca premiu șapte ani mai puțin în Purgatoriu după moartea 
lor». Acestea sunt aberatiile proprii ignoranței acestor vre- 
muri. Cine le-a dat permisiunea acestor domni de a garanta 
că orice Suflet va petrece mai multi sau mai puţini ani în 
Regiunea Purgatorială? Aceste lucruri le decide doar Divini- 
tatea și nu ființele umane, oricât de multe titluri ar fi acu- 
mulat în această lume fizică. În acest fel, există persoane 
care lăcomesc «indulgente plenare» și, pe aceeași linie, sunt 
«biserici eșuate» care emit aceste mizerii de comunicate. 


Cumpătarea nu lácomeste la nimic pământesc și nici spi- 
ritual. Cumpătarea ne face întotdeauna să avem încredere 
în voința Tatălui care se află în profunzimile noastre (Ființa 
Reală a filosofiei) și, întrucât acesta din urmă știe perfect 
ceea ce avem nevoie, în consecință ne incredintám in 
braţele milei sale. 


Aviditatea in Centrul Motor nu se odihneste niciodatá si in 
fiecare moment face tranzactii bolnávicioase, incercánd sá-si 
fabrice paradisuri materiale sau spirituale, fárá a-i pása 
deloc de vointa Fiintei. Aviditatea motrice este capabilá sá 


ne împingă să facem investiţii la bursă si in diverse para- 
disuri fiscale, cu scopul de a obţine din ce în ce mai multe 
bogății. Totuși, când Fiinţa vrea astfel, de pe o zi pe alta 
ne face să pierdem tot ceea ce am râvnit în mod necum- 
pătat sau am acumulat și în acest mod ne face să vedem și 
să simţim că viaţa este o școală temporară, la care venim 
pentru a învăţa și pentru a pleca mai apoi din această lume 
doar cu ceea ce am învățat. Avidul uită că atunci când s-a 
născut în această lume a venit gol, și că în ceasul mortii va 
fi pus în mormânt doar cu ceea ce va avea pe el. 


Cumpătarea călătorește întotdeauna cu putin bagaj. Nu iu- 
beste ostentatia deoarece bijuteriile sale sunt interne și nu 
externe. Cumpătarea iubește pacea si de aceea nu este ni- 
ciodată frământată, preocupându-se de ultima modă după 
care se îmbracă ceilalți, sau pentru mașina de ultim model 
care se oferă în vitrine, confortul ultimelor apartamente 
sau al caselor inteligente, ceasul care apoi se transformă 
în calculator etc. etc. etc. Toate aceste banalitáti constituie 
«somnul Constiintei». 


Aviditatea în Centrul Instinctiv este oarbă sută la sută și 
este capabilă să ajungă la exterminare, la asasinat (indivi- 
dual sau colectiv), la persecuția și execuţia câtorva, pentru 
a lua în stăpânire posibilele bogății pe care unii nefericiti 
le-ar putea avea. E suficient să ni-l amintim pe Pizarro, obli- 
gându-i pe incași să-i umple o încăpere cu aur pentru a li-l 
înapoia pe monarhul lor, Atahualpa. Hitler a confiscat, în 
numele Germaniei, proprietățile a mii și mii de familii de 
evrei, pe care le-a trimis în câmpurile de concentrare pen- 
tru ca apoi să-i sacrifice, și toate acestea cu «bunele intenții» 
de a câștiga războiul nebun pe care el însuși l-a început și 
himera de a construi Noua Germanie, pe care, desigur, i-o 
incredintase unuia dintre arhitecţii lui pentru a o proiecta. 


Cumpătarea este participativă, este solidară si rávneste 
doar la fericirea tuturor ființelor umane. Vechii incași din 
înaltul Cuzco, în Peru, lucrau cu toții pământul oricărui cu- 
plu de proaspăt căsătoriți, și le ridicau cu toţii o casă care 
să le servească drept adăpost, atât cuplului, cât și viitorilor 
lor copii, pentru a garanta acelei familii un viitor. De ase- 
menea, în același mod, acele cupluri de proaspăt căsătoriți 
ajutau și ele, în alt moment, să construiască o altă casă și 
să lucreze o altă parcelă de pământ, pentru un viitor cuplu 
care se constituia în acea societate incașă. 


Cumpătarea este aliata Justiţiei, și poate de aceea aceasta 
din urmă a fost definită în latină în modul următor: «Ius- 
titia est constans et perpetua voluntas ius suum unicuique 
tribuere» (Justiţia este constanta și perpetua voinţă de a da 
fiecăruia ceea ce e al său). 


Aviditatea se rásuceste de durere când nu este luată în 
seamă. Astfel, în vremurile actuale, avizii luptă pentru a 
apărea ca «numărul unu» pe listele care se publică în unele 
reviste (să se citească Forbes) din lumea noastră, în care se 
menționează numele celor ce posedă marile averi materiale 
ale vremurilor noastre. De curând am auzit de cazul unui 
șeic arab care era «foarte supărat» pe cultura occidentală, 
deoarece nu i se recunoscuseră marile averi în paginile re- 
vistei mai sus menţionate. 


Cumpătarea este o fetiță delicată, liberă de capricii si de 
maniere insolente, ce provoacă oriunde merge un frumos 
sentiment de grandoare, fraternitate și egalitate a ființelor 
umane înaintea legii. Aceasta i-a făcut pe marii oameni, 
precum Mahatma Gandhi, să renunţe la toate pentru a da 
totul pentru binele celorlalți, până la extrema de a-și oferi 
propria viaţă. Doctorul Albert Sweitzer a abandonat como- 


ditatea de care se bucura in tara sa pentru a-si dedica restul 
zilelor luptánd impotriva malariei ce devasteazá popoarele 
africane. În mod ironic, a fost malaria cea care a avut grijă 
să-i ia viața acestui apostol al medicinei. Benito Juârez, re- 
numitul indigen care, fiind avocat, a ajuns să fie președin- 
tele Statelor Unite Mexicane, fidel Cumpătării, a declarat: 
«Respectul față de dreptul celuilalt este pacea». 


Aviditatea este insatiabilá de neplăceri, dispute, competiţii, 
machiavelisme, lupte, războaie..., cu scopul de a obține 
ceea ce vrea cel mai mult, adică, să-și înmulțească proprie- 
tátile. Incontestabil, această atitudine îi face pe cei avizi să 
fie calculati și reci ca lespedea dintr-un cimitir. Oricât de 
frumoasă ar fi o femeie, dacă este avidă, niciodată nu va fi 
fericită, deoarece ea va înțelege că fericirea o dau lucrurile 
materiale, și, în baza acestui fapt, va fi capabilă să-și piardă 
«iubirea vieţii ei» pentru simplul fapt că acel bărbat care a 
apărut în viaţa ei (și care realmente ar fi făcut-o fericită) nu 
are averi în această lume fizică. 


Cumpătarea se bucură de orice lucru, orice aliment, orice 
haină, de casa modestă, modestul pantof etc. etc. În timp ce 
marii directori își petrec zilele vieţii lor innebuniti de frica 
zilei de mâine și căutând în fiecare moment tot mai mulți 
bani, umilul muncitor de la lopată și târnăcop, de fiecare 
dată când se întoarce în căminul său, este primit cu ceea ce 
banii nu pot cumpăra nicicând, adică cu iubire... 


Aviditatea sexuală ne conduce la obținerea a o mie și unu 
de dispozitive create de industria pornografică a vremurilor 
noastre, toate acestea cu scuza — zice-se — de a fi la curent în 
«arta seducţiei». Pe lângă aceasta, Aviditatea sexuală vrea 
să obţină, în orice mod, droguri, substanţe de tot felul, cu 
scopul de a bate «recordurile» de satisfacție sexuală și a ne 


face cunoscuti ca «dive sau divi», «gigolo» etc. etc. etc., in 
lumea senzualitátii contemporane. 


Cumpătării nu-i place să facă un scandal din viaţa sa intimă 
și, de aceea, trăiește în mod secret o sexualitate așa cum era 
înţeleasă de Sfântul Augustin, atunci când a spus: «Faceţi 
din coit o formă de rugăciune». 


In cele din urmă, să spunem alături de Plinius cel Tânăr: 
«Aviditatea pentru bogății a înrobit oamenii într-atât, încât 
pare că aceștia nu posedă bogăţiile, ci sunt posedati de ele». 


Și să repetăm cu Cervantes: «Nu dori, și vei fi omul cel mai 
bogat din lume». 

